|  |  |
| --- | --- |
| **Beslutningsprotokollat fra møde i** **Stiftsrådet**  **Onsdag d. 20. maj 2020**  **1. Godkendelse af dagsorden**  **2. Børnenes katedral – Videre proces**  Stillingtagen til videre proces. Oplæg v/ Jens Andersen og Johannes Gregers Jensen  **3. Klimapolitik**  Drøftelse af forslag til opfølgning på fællesmødet  **4. Orientering fra Stiftsadministrationen**  Orientering v/ Helle Ostenfeld  **5. Bindende stiftsbidrag 2021 – behandling af de indkomne ansøgninger om tilskud**  Oplæg ved den nedsatte arbejdsgruppe.  Ansøgninger – i alt 16.  **6. Bindende stiftsbidrag 2020**  **a**. Ansøgning fra Religionspædagogisk udvalg om tillægsbevilling på 25.000 til GOLDEN DAYS FESTIVAL 2020 ”FOREVER YOUNG”  **b.** Aflyst: Inspirationsdage for migrantpræster 2020 (Vil gerne have bevillingen overført til næste år)  **c.** Udvalget for efteruddannelse: ansøgning om dækning af underskud for regnskabsåret 2019  **7. Fællesfondens budgetsamråd**  Orientering v/ Inge Lise Petersen  **8. Fælles kapitalforvaltning**  Orientering v/ Ole Pagels  **9. Stiftsmidlerne – forvaltning og status**  **a**. Orientering – Davids sogn frigivelse af 1.000.000 til istandsættelse af tjenestebolig  **b.** Ansøgning fra Østerlars MR - Om henstand med afdrag på lån i stiftsmidler  **10. Drøftelse af tjenesteboligpolitik**  Oplæg ved Peter Skov-Jakobsen  **11. Nyt fra udvalgene under stiftsrådet**  **a.** Systematisering af afrapporteringer fra udvalgene  **b.** Valg af medlem til Landsnetværket for Kirken på landet  c. Rapport fra udvalgene  **12. Siden sidst**  **a.** Stiftsadministrationerne i samarbejde med FUV afholder: Konference med temaet: "Forholdet mellem tilsyn og ledelse" i Vejle den 5. og 6. november 2020  **13. Næste møde**  De kommende møder er fastlagt som følger:   * 16. september 2020 * Fælles Stiftsrådsmøde 7. november 2020 * 2. december 2020 * Fællesmøde med provstiudvalg 20. eller 27. januar 2021   **14. Eventuelt**  Simon Scott Palmer  Inge Lise Pedersen  Gorm Skat Petersen  Jens Andersen  Malene Flensborg  Ole Pagels  Karen-Lisbeth Rasmussen  Peter Skov-Jakobsen  Kirsten Jørgensen  Erik Søndergaard | Afbud fra: Helle Krogh Madsen og Anette Kaas  Ad 1. Dagsordenen blev godkendt.  Ad 2. Jens Andersen og Johannes Gregers Jensen, Religionspædagogisk udvalg, præsenterede det udsendte udkast til videre proces for Børnenes Katedral. Stiftsrådet besluttede at gå videre med planerne og  - At det videre arbejde forankres i religionspædagogisk udvalg, som løbende holder Stiftsrådet underrettet herom.  - At der med virkning fra august 2020 ansættes en projektkoordinator på halv tid.  Ansættelsen finansieres af det bindende stiftsbidrag med en bevilling på kr. 100.000 i 2020 og 240.000 i 2021. Det forudsættes her, at kun selve lønnen skal finansieres, men der kan stilles arbejdsplads til rådighed på anden vis.  Stiftsøvrigheden er formel ansættelsesmyndighed og religionspædagogisk udvalg er på Stiftsrådets vegne opdragsgiver og sparringspartner for projektmedarbejderen. Religionspædagogisk udvalg nedsætter et ansættelsesudvalg.  - At Stiftsrådet skriver til menighedsrådene om projektet, og at der søges en kirke, som kan tages ud af almindeligt brug og i stedet bruges som Børnenes Katedral.  For at kirken er egnet til formålet er det først og fremmest afgørende, at kirken ligger centralt og er let tilgængelig. Dernæst er det vigtigt at der både er kirkerum og lokaler til mindre sammenkomster. Der skal være – eller kunne etableres – gode køkken- og toiletforhold. Endelig skal kirken kunne indrettes til formålet uden at bevaringsmæssige hensyn stiller forhindringer. Det kan være svært at tilgodese alle sidde hensyn, så det bør betragtes som en ønskeliste.  Menighedsrådenes frist for at byde ind med forslag til hjemsted for Børnenes Katedral fastsættes til 1. marts 2021. Fristen er sat således, at nuværende menighedsråd kan påbegynde drøftelsen, og at menighedsrådet kan træffe den endelige beslutning efter menighedsrådsvalget, da det jo er en stor beslutning at tage en kirke ud af brug.  Religionspædagogisk udvalg og projektkoordinatoren vil i perioden frem til 1. marts 2021 informere om og drøfte projektet med interesserede menighedsråd og provstier. Dette både for at skabe fælles ejerskab til projektet og afklare med menighedsrådene om de har kirkebygninger, som både de og udvalget kan se anvendt til formålet. Her er ikke tale om en forhandling, men først og fremmest en udbredelse af visionen og en afklaring af muligheder og begrænsninger.  Stiftsrådet tager efter den 1. marts 2021 stilling til de indkomne forslag, altså hvilken kirke, der er bedst egnet til at huse Børnenes Katedral og afgiver indstilling til biskoppen herom.  - At Stiftsrådet indstiller til biskoppen, at der opslås en præstestilling i tilknytning til Børnenes Katedral, når kirken er fundet.  - At Stiftsrådet sideløbende med afklaring af kirke indgår i drøftelser med Kirkeministeriet om organiseringen af Børnenes Katedral. Her er udgangspunktet, at Stiftsrådet ønsker, at Børnenes Katedral bliver et fælles projekt for hele stiftet, finansieret af ligningsmidler fra hele stiftet og styret af religionspædagogisk udvalg i samvirke med lokale menighedsråd og den tilknyttede præst.  Ad 3. Jens Andersen præsenterede det udsendte oplæg om elementer i en fælles klimapolitik for Københavns Stift, som var udarbejdet på baggrund af møde med Poul Klenz-Larsen, Kirkeministeriets energikonsulent.  Stiftsrådet tilsluttede sig oplægget, idet der var enighed om at det bør gøres endnu lettere for provstierne at tilslutte sig, at det tydeliggøres at energigennemgang både omfatter varme- og el-forbrug, at der foretages en høring af provstiudvalgene, og at adfærdsdelen ændres til em opfordring til at det gøres let at agere klimavenligt.  Der arbejdes videre med oplægget, som derefter rundsendes til kommentarer i stiftsrådet inden det sendes til høring vil blive arbejdet videre med.  Ad 4.  Helle Ostenfeld orienterede kort om analyse af stiftsadministrationerne og de deraf følgende yderligere tiltag, der skal ske.  Ad 5.  Gorm Skat Petersen præsenterede udvalgets arbejde, vurderinger og indstilling.  Stiftsrådet takkede for arbejdet og tilsluttede sig indstillingen dog med den ændring af Folkekirke og Religionsmøde tildeles det søgte beløb (120.000 kr.), og at stiftspræstekurset flyttes fra biskoppens initiativer til efteruddannelsen.  Ad 6.  a. Stiftsrådet godkendte ansøgningen.  b. Stiftsrådet godkendte overførslen.  c. Stiftsrådet indvilligede i at dække underskuddet.  Ad 7.  Inge Lise Pedersen orienterede fra budgetsamrådet og om, at møder i denne periode holdes via Skype, hvor drøftelser er vanskelige. Stiftsrådet retter henvendelse til budgetfølgegruppens formand med opfordring til, at alle i budgetsamrådet inddrages i reelle og substantielle drøftelser af budget og ansøgninger til omprioriteringspuljen.  Ad 8.  Ole Pagels orienterede om kapitalforvaltningen, der har svære vilkår i øjeblikket på grund af det finansielle markedsvilkår.  Ad 9.  a. Stiftsrådet tog orienteringen til efterretning.  b. Stiftsrådet tilsluttede sig, at Østerlars Menighedsråd får den ansøgte henstand.  Ad 10.  Stiftsrådet drøftede tjenesteboliger og tjenesteboligproblematikker, herunder vigtigheden af fleksibilitet.  Der var enighed om, at tjenesteboliger generelt er et gode, men at der også er tilfælde, hvor det kan være hensigtsmæssigt at der ikke knytte bolig til en stilling – herunder funktionspræstestillinger.  Ad 11.  a. Stiftsrådet drøftede afrapporteringer fra udvalgene og ønsker at disse systematiseres. Det blev besluttet, at arbejdsgruppen vedr. bindende stiftsbidrag udarbejder et konkret forslag til en skabelon for de skriftlige tilbagemeldinger samt at der lægges en plan for at udvalgene på skift deltager i stiftsrådsmøder for at drøfte deres arbejde.  b. Inge Lise Pedersen træder ind i landsnetværket.  c. De fleste udvalg har ligget stille i den seneste tid på grund af Corona.  Ad 12.  Jens Andersen deltager i konferencen den 5. og 6. november 2020.  Ad 13.  Fællesmøde med provstiudvalg bliver den 20. januar 2021.  Ad 14.  Der var intet til eventuelt. |